C 194/82
ET
Euroopa Liidu Teataja
12.5.2022
1.3.
Komitee rõhutab, et sõidukipargile seatud piirangud annavad väga tugeva ja tõhusa tõuke tehnoloogilisteks muutusteks kõnealuses sektoris.
Kooskõlas oma varasema arvamusega (2) märgib komitee, et hoolimata kõigist eelistest tuleb nn summutitoru lähenemisviisi täiendada muude poliitikavahenditega.
Pakett „Eesmärk 55“ peab tagama olelusringipõhise mõtteviisi ja vältima seda, et maanteetranspordi elektrifitseerimine toob kaasa heitkoguste nihkumise väärtusahela varasematesse etappidesse.
1.4.
Komitee rõhutab tungivalt, et individuaalne liikuvus peab jääma kättesaadavaks ja taskukohaseks kõigile, eriti pendelrändajatele, kellel puudub juurdepääs kvaliteetsele ühistranspordile või muudele liikuvuslahendustele (3).
1.5.
Autotööstus on Euroopa majanduse jaoks strateegilise tähtsusega.
Autotootmine (montaaž ja tarnijad) annab tööd 2,6 miljonile töötajale ja loob 900 000 töökohta tarnetööstusharudes, moodustades kokku 11,6 % ELi töötleva tööstuse tööhõivest.
1.6.
Tänu paketiga „Eesmärk 55“ kaasnevale CO2 heite vähendamise tempo märkimisväärsele kiirenemisele, peamiselt autotööstuses, on vaja lisavahendeid – näiteks laiendatud õiglase ülemineku fondi –, et tulla toime heitkoguste vähendamise meetmete sotsiaalsete tagajärgedega piirkondades, mis sõltuvad autotööstuse väärtusahelatest.
1.7.
Komitee kordab veel kord oma üleskutset hinnata töötajate kvalifikatsiooni, ümberõppe ja koolitamisega seonduvat olukorda ning viia läbi ajakohastatud analüüs selle kohta, millistes valdkondades on vaja (täiendavalt) tegutseda, et täiustada autotööstuse töötajate pädevusi ja oskusi struktuurse ülemineku tarvis (4).
Komitee kordab, et need aspektid tuleks lisada kavandatud juhtimis- ja järelevalvesätetesse.
1.8.
Komitee väljendab muret, et kui ülemineku toetamiseks vajalik laadimistaristu ei ole paigas, on vähendamisees­ märke keeruline saavutada.
Laadimistaristu tuleb kasutusele võtta seal, kus inimesed elavad, töötavad ja teevad oma igapäevaseid toimetusi.
1.9.
Taastuvatel ja vähese CO2 heitega kütustel, sealhulgas sünteetilistel kütustel, võib olla küll teatav roll maanteetranspordi CO2 heite vähendamisel, eriti olemasoleva sõidukipargi ja raskesti elektrifitseeritavate osade puhul, kuid sellegipoolest tuleb kohaldada rangeid kestlikkusstandardeid.
2.
Ettepaneku taust 2.1.
Euroopa rohelist kokkulepet käsitleva teatisega (5) käivitati ELi uus majanduskasvu strateegia, mille eesmärk on muuta EL õiglaseks ja jõukaks, nüüdisaegse, ressursitõhusa ja konkurentsivõimelise majandusega ühiskonnaks.
Sellega kinnitati veel kord komisjoni soovi suurendada oma kliimaeesmärke ja muuta Euroopa 2050. aastaks esimeseks kliimaneutraalseks maailmajaoks.
2.2.
See eesmärk on sätestatud teatises „Puhas planeet kõigi jaoks.
Euroopa pikaajaline strateegiline visioon, et jõuda jõuka, nüüdisaegse, konkurentsivõimelise ja kliimaneutraalse majanduseni“ (6).
2.3.
Põhjalikule mõjuhinnangule tuginedes tehti komisjoni teatises „Euroopa 2030. aasta kliimaeesmärgi suurendami­ ne“ (7) ettepanek seada ELile kõrgemad eesmärgid ja esitati terviklik kava, et suurendada vastutustundlikul viisil Euroopa Liidu 2030. aasta siduvat eesmärki vähendada netoheidet vähemalt 55 %.
2030. aastaks seatud eesmärk on kooskõlas Pariisi kliimakokkuleppe eesmärgiga hoida maailma keskmise temperatuuri tõus tunduvalt alla 2 oC ja teha jõupingutusi temperatuuritõusu hoidmiseks alla 1,5 oC.
Euroopa Ülemkogu kinnitas ELi uue siduva eesmärgi 2030. aastaks oma kohtumisel, mis toimus 2020. aasta detsembris (8).
Selleks, et saavutada 2030. aastaks seatud kõrgem eesmärk, on komisjon vaadanud läbi kehtivad kliima- ja energiaalased õigusaktid, millega nähakse ette kasvuhoonegaaside heite vähendamine 2030. aastaks ainult 40 % ja 2050. aastaks 60 % võrra.
(2) (3) (4) (5) (6) (7) (8)
ELT C 227, 28.6.2018, lk 52.
Komitee arvamus „ELi liikuvusstrateegia ja ELi tööstuse väärtusahelad: ökosüsteemide lähenemisviis autotööstuses“ (omaalgatuslik arvamus), punkt 1.3 (ELT C 105, 4.3.2022, lk 26).
ELT C 227, 28.6.2018, lk 52, punktid 1.6 ja 4.13.
COM(2019) 640 final.
COM(2018) 773 final.
COM(2020) 562 final.
Euroopa Ülemkogu 10.–11. detsembri 2020. aasta kohtumise järeldused: EUCO 22/20, CO EUR 17, CONCL 8.